कांग्रेस अध्यक्ष राहुल गांधी कैलाश मानसरोवर की यात्रा पर निकले हुए हैं जिससे वो साबित कर सकें कि वो एक जनेऊधारी हिंदू है जो हिंदू धर्म को मानता है। मध्यप्रदेश, छत्तीसगढ़ और राजस्थान चुनाव पास आ रहे हैं इसके साथ ही 2019 के लोकसभा चुनाव में अपनी छवि को हिंदू समर्थक दिखाने के लिए वो कैलाश मानसरोवर की यात्रा पर निकले हैं ऐसे में उनकी यात्रा को राजनीतिक रूप से प्रेरित कहा जा सकता है। जहां वो अपनी छवि को हिंदू समर्थक दिखाने के लिए कई कोशिशें कर रहे हैं वहीं उनकी पार्टी के नेता उनके किये कराए पर पानी फेरने की कोशिशों में लगे हैं। हिमाचल प्रदेश की पूर्व कांग्रेस सरकार में मुख्य संसदीय सचिव रहे नीरज भारती ने अपने सोशल मीडिया के प्रोफाइल से जन्माष्टमी के अवसर पर एक फोटो शेयर करते हुए पीएम नरेंद्र मोदी और स्मृति इरानी पर अभद्र टिप्पणी की। ऐसे में जब राहुल गांधी अपने कैलाश मानसरोवर की यात्रा से वापस आयेंगे तब उन्हें अपनी पार्टी के नेताओं की करतूतों से जुड़े सवालों के जवाब देने होंगे।